شەفەق نیوز/ وەپی راپۆرتیگ فەرەنسی لە هەر
خولەکیگ ٢٠ تەن وەجیماگەیل پلاستیکی خریەێدە ناو زەریاگان، یەیش هووکارەیگە ئەرا
زیاتر مەنێن ئەو ڤایرۆسەیلە ک وە ماکرۆپلاستیکیەیل لکیەن.
کەشتیی “ئۆدێسە پلاستیک” ک بەرهەم پۆژەیگ
فەرەنسیە لە رووژ شەممە لە فەرەنساوە وەری کەفێد، ئەرا ئەرکیگ سێ ساڵە وە ئامانج
کەمەوکردن پیسبوین دەریا و زەریاگان لە وەجیماگەیل پلاستیکی و هوشیارکردن مەردم لە
وەجیماگەیل پلاستیکی.
تیم کەشتیگە لە 20 کەس پێکهاتنە ک چن ئەرا
زیاتر لە 30 شار ک لەوەر وەجیماگەیل پلاستیکی فرەترین زەرەد وەپیان رەسیە، وە قسەی
وەرپرسەیل پرۆژەگە لە هەر خولەکیگ زیاتر لە 20 تەن پلاستیک خریەێدە ناو زەریاگان،
لەوەر یە ئۆدیس پلاستیک پلان دیرێد لە ئەفریقا و ئەمریکای باشوور و باشووری
خوەرهەڵات ئاسیا چارەسەرەیلی دەسوەپی بکەێد.
